আলফা কলা ও টিন‌টিন
আলফা কলা ও টিন‌টিন বা বর্ণশিল্প রহস্য (ফরাসি: Tintin et l'alph-art) দুঃসাহসী টিন‌টিন সিরিজের শেষ কমিক্স। ১৯৭৬ সালে বিপ্লবীদের দঙ্গলে বের হওয়ার পর আর কোন কমিক্স পুর্ণাঙ্গ আকারে বের হয় নি। এই কমিক্সের কাজ চলাকালীন ১৯৮৩ সালের ৩রা মার্চ ব্রাসেলসে হার্জে মারা যান। মাত্র ৪২ পাতার খসড়া ও প্রাথমিক স্কেচ থেকে এই কমিক্স তৈরি করা হয়।১৯৮৬ সালে এটি প্রকাশ করা হয়। ১৯৯০ সালে এটি ইংরেজিতে প্রকাশিত হয়। বাংলায় এই কমিক্স প্রকাশ হয়নি। এই কমিক্সে লাল, কালো ও নীল ফেল্ট কলমের কাজ আছে।